काठमाडौँ, पुस २० गते । सरकारमा रहेका नेपाली काँग्रेस, नेकपा (एमाले) लगायत दलका विभिन्न सभासद्ले तोकिएको समय (माघ ८ गतेभित्र) संविधान ल्याउन दबाब दिँदै आज संविधानसभाका अध्यक्ष सुवासचन्द्र नेम्वाङलाई भेट गरेका छन् ।
सभासद्हरूले कार्यतालिका अनुसार समयमा संविधान ल्याउन दबाबमूलक कार्यक्रम सञ्चालन गर्ने जनाउ पनि अध्यक्ष नेम्वाङलाई दिएका छन् ।
त्यस अवसरमा संविधानसभाका अध्यक्ष सुवास नेम्वाङले संविधानका अन्तरवस्तुमा प्रमुख दलबीच सोमबारसम्ममा सहमति हुने विश्वास व्यक्त गर्नुभएको थियो । भेटमा सहभागी एमालेका सभासद् डा राजन भट्टराईका अनुसार अध्यक्ष नेम्वाङले आफूले गत शुक्रबारको कार्यव्यवस्था समितिको बैठकमा सोमबारसम्ममा विवादित विषयमा सहमति गर्न र सहमति नभएमा संविधानको प्रारम्भिक मस्यौदा तयार गर्ने अधिकार आफूलाई दिन प्रस्ताव गरेको स्मरण गराउँदै सकेसम्म आफूले अधिकार प्रयोग गर्नुपर्ने अप्रिय अवस्था नआउने विश्वास व्यक्त गर्नुभएको थियो ।
भेटमा सात प्रदेशसहितको प्रस्तावक काँग्रेस र एमालेका साथै राष्ट्रिय जनमोर्चा, परिवार दल र केही स्वतन्त्र गरी करिब १०० सभासद् उपस्थित हुनुहुन्थ्यो । जनमोर्चाका अध्यक्ष चित्रबहादुर केसीले विषयमा सहमति नभए प्रक्रियाबाट समयमा संविधान ल्याउन जोड दिनुभएको थियो ।
अध्यक्ष केसीले आफ्नो पार्टी सङ्घीयताका विषयमा फरक मत राख्ने भएपनि संविधानसभाको दुई तिहाइबाट पारित गर्ने संविधानलाई स्वीकार गर्ने जानकारी दिनुभएको थियो । रासस
विगत सात वर्षदेखि कर दिवस मनाइँदै आइएको छ, यस वर्ष खास नयाँपन के छ ? कर दिवस नयाँ कुरा होइन । कर दिवसबाट नयाँ के अपेक्षा गर्छौं त्यो विषय हो । हामी अहिले निजी क्षेत्रमैत्री...
दक्षिण एसियाको रुपान्तरणका लागि निराशालाई आशामा र नकारात्मकताबाट सकारात्मकतातर्फ लागौँ– प्रधानमन्त्री मोदी
लिबाङ (रोल्पा), माघ ७ गते । रोल्पामा उत्पादन तथा प्रसोधन गरी तयार गरिएको सुगन्धित तेल भारत, युरोप हुँदै अमेरिकासम्म पुग्ने गरेको छ । यसबारेको जानकारी आईडीई नेपाल, जडिबुटी तथा सुगन्धित तेल कार्यक्रमका कार्यक्रम अधिकृत विजय श्रेष्ठले राससलाई जानकारी दिनुभयो ।
उहाँका अनुसार कृषि उत्पादकत्व वृद्धि तथा व्यवसायीकरण परियोजनाले रोल्पा जिल्लाको मिझिङ गाविसमा करिब अढाइ वर्ष पहिलेदेखि क्यामोमिल, मेन्था, सिट्रोनिला, पामारौजालगायतका सुगन्धित तेलको उत्पादन गर्दै आएको भएपनि दुई वर्षदेखि जडिबुटी प्रसोधन गरी तेल निकाल्न सुरु गरेकोे हो ।
यसरी जिल्लामा उत्पादित तथा प्रसोधित सुगन्धित तेल तथा अन्य जडिबुटी नेपालगन्ज र काठमाडौँका ब्यापारीले खरिद गर्दै आएकोमा पछिल्ला दिनमा सिधै भारत, युरोप र अमेरिका निर्यात हुन थालेको श्रेष्ठको भनाइ छ ।
मिझिङ गाविसका किसानहरुले विभिन्न सामुदायिक वनहरु तथा बाँझो जमिनबाट तीतेपाती सङ्कलन गरी सुनाछहरी जडिबुटी प्रसोधन केन्द्रमा प्रसोधन गरी सुगन्धित तेल उत्पादन तथा बजारीकरण गर्दै आएका छन् । हाल टिमुरबाट पनि सुगन्धित तेल निकाल्नका लागि तयारी भइरहेको छ । श्रेष्ठका अनुसार जडिबुटी खेती तथा प्रसोधनबाट हालसम्म मिझिङ गाविसका १०७ घरधुरी लाभान्वित भएका छन् ।
यसरी जडिबुटी उत्पादन तथा प्रसोधनका लागि सामुदायिक वनमा आबद्ध भएका ब्यक्तिहरु, थोरै भएपनि खेतीयोग्य जमिन भएका परिवारहरु, सामुदायिक वनका ‘ग’ वर्गका उपभोक्ताहरु तथा सिँचाइको सुविधायुक्त जमिन हुने घरधुरीलाई प्राथमिकतामा राखिएको छ ।
मिझिङ–७, छिर्नेमा करिब पाँचलाख मूल्य बराबरको मेसिन राखिएको भएपनि व्यवस्थित हुन नसकेपछि हाल मेसिन सुलिचौर–१ रुइनिबाङमा पुनःस्थापना गरिएको छ । डिस्टिलेसन युनिटबाट जडिबुटी प्रसोधन गरी सुगन्धित तेल निकालिन्छ । हाल समूदायको मातहतमा रहेको जडिबुटी प्रसोधन केन्द्रलाई निकट भविष्यमा स्थानीय जडिबुटी व्यापारीद्वारा व्यवस्थापन गर्ने बताइएको छ ।
यसरी व्यवस्थापन भइसकेपछि ती व्यापारीले समुदायबाट कच्चा जडिबुटीहरु, तीतेपाती र सिट्रोनेला खरिद गरी प्रसोधन गर्नेछन् । यसरी अगाडि बढ्दा जडिबुटीका कृषकहरुलाई बजारीकरणमा सहजता हुनुका साथै जडिबुटीको उचित व्यवस्थापन हुने परियोजनाले जनाएको छ ।
औषधिको रुपमा, सृङ्गारका सामग्री निर्माण गर्न तथा सरसफाइका सामग्रीहरु बनाउनका लागि यी तेलहरु प्रयोग गर्ने गरिन्छ ।
मिझिङ–६ छिर्ने, रोल्पाका रुपलाल महराका अनुसार मेन्थाबाट सोचेअनुसार आम्दानी हुन सकिरहेको छैन तर तीतेपातीबाट मनग्य आम्दानी हुँदै आएको छ ।
यस्तै, मिझिङ–९ रोल्पाका गोवद्र्धन महराका अनुसार खेर गइरहेको तीतेपातीबाट सोचेभन्दा बढी आम्दानी भएपछि उहाँको दैनिकी नै फेरिन थालेको छ ।
वन जङ्गलमा खेर गइरहेको जडिबुटी सङ्कलन गरी बजारीकरण गर्न पाउँदा फुर्सदको समयको सदुपयोग पनि हुने र दैनिक खर्च चलाउनका लागि आम्दानी पनि हुने भएपछि हर्षित भएका किसानहरुलाई यो कार्यक्रम २०७३ फागुनसम्म मात्र रोल्पा जिल्लामा सञ्चालन हुने जानकारी भएपछि भने चिन्तित बन्दै गएका छन् ।
हाल दाङ, बाँके र रोल्पा जिल्लामा सञ्चालनमा रहेको कार्यक्रमको रोल्पा जिल्लामा समयावधी थप गर्नुपर्ने सम्वन्धित जडिबुटी खेतीमा आबद्ध किसानहरुको माग छ । रासस
विगत सात वर्षदेखि कर दिवस मनाइँदै आइएको छ, यस वर्ष खास नयाँपन के छ ? कर दिवस नयाँ कुरा होइन । कर दिवसबाट नयाँ के अपेक्षा गर्छौं त्यो विषय हो । हामी अहिले निजी क्षेत्रमैत्री...
दक्षिण एसियाको रुपान्तरणका लागि निराशालाई आशामा र नकारात्मकताबाट सकारात्मकतातर्फ लागौँ– प्रधानमन्त्री मोदी
काठमाडौँ, चैत १ गते । सङ्घीय समाजवादी फोरम नेपालका सहअध्यक्ष राजेन्द्र श्रेष्ठले आदिवासी जनजाति, मधेसी, खस, शिल्पी लगायत उत्पीडित समुदायको पहिचान र अधिकार खोस्दै ठूला दल सत्तामा पुग्ने खेलमा लागिपरेको आरोप लगाउनुभएको छ ।
सङ्घीय समाजवादी फोरम, शेर्पा प्रदेश समितिले गोकर्णेश्वर नगरपालिकामा आयोजना गरेको कार्यक्रममा श्रेष्ठले एमाले कुनै पनि हालतमा संविधान संशोधन रोक्न लागि परेको बताउनुभयो ।
उहाँले पुराना दलहरूले सङ्घीयतालाई साँचो अर्थमा स्विकारेको हो भने पहिला सङ्घ र प्रदेशको निर्वाचन गराउनुपर्ने बताउनुभयो. ।
कार्यक्रममा फोरमका उपाध्यक्ष रकम चेम्जोङले पहिचानसहितको सङ्घीयता भन्नु नै जातिका नामबाट राज्यको नामकरण गर्नु र सबैलाई राज्यको पहुँचमा पु¥याउनु हो भन्नुभयो । अर्का उपाध्यक्ष हेमराज राईले पहिचानको आन्दोलनमा निरन्तर लागिरहन आह्वान गर्नुभयो. । रासस
विगत सात वर्षदेखि कर दिवस मनाइँदै आइएको छ, यस वर्ष खास नयाँपन के छ ? कर दिवस नयाँ कुरा होइन । कर दिवसबाट नयाँ के अपेक्षा गर्छौं त्यो विषय हो । हामी अहिले निजी क्षेत्रमैत्री...
दक्षिण एसियाको रुपान्तरणका लागि निराशालाई आशामा र नकारात्मकताबाट सकारात्मकतातर्फ लागौँ– प्रधानमन्त्री मोदी